捕盜偶成
作者：李若水
朝代：宋

paragraphs: 去年宋江起山東，白晝橫戈犯城郭。
殺人紛紛翦草如，九重聞之慘不樂。
大書黄紙飛敕來，三十六人同拜爵。
獰卒肥驂意氣驕，士女駢觀猶駭愕。
今年楊江起河北，戰陣規繩視前作。
嗷嗷赤子陰有言，又願官家早招却。
我聞官職要與賢，輒啗此曹無乃錯。
招降况亦非上策，政誘潛兇嗣爲虐。
不如下詔省科繇，彼自歸來守條約。
小臣無路捫高天，安得狂詞裨廟略。